Vågsøy prestegjeld

Vågsøy prestegjeld var et prestegjeld tilhørende Nordfjord prosti. Det omfattet sogn i tidligere Vågsøy kommune i Sogn og Fjordane fylke, og hovedkirken var Sør-Vågsøy kirke.

Vågsøys kirkesogn er nå en del av Kinn kirkelige fellesråd, og underlagt Nordfjord prosti i Bjørgvin bispedømme i Den norske kirke.

Historikk 

Ved kgl.res. av 3. oktober 1952 ble Selje prestegjeld delt ved at Nord-Vågsøy og Sør-Vågsøy sogn ble skilt ut som et eget sognekall, gjeldende fra 1. januar 1953.

Totland sogn i Davik prestegjeld ble i 1967 overført til Vågsøy.

Ved avviklingen bestod Vågsøy prestegjeld av menighetene i Sør-Vågsøy, Nord-Vågsøy og Totland.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Referanser

Kinns historie
Religion i Vestland
Prestegjeld i Bjørgvin bispedømme